Stephen Robson

**Stephen Robson** (født 1. april 1951 i Carlisle i Cumbria) er biskop for Dunkeld bispedømme i Skottland. I årene 2012 til 2014 var han hjelpebiskop i Saint Andrews og Edinburgh erkebispedømme.

## Bakgrunn
Robson var født i Carlisle, i Lancaster bispedømme, og ble døpt i Den anglikanske kirke 15. mai 1951. Som tenåring konverterte han til den katolske tro. Han studerte senere biologi ved University of Edinburgh og en spesialisering i medisinsk teknologi ved Edinburgh Napier University. Han påbegynte deretter presteutdannelse ved presteseminarene St Andrew's College, Drygrange i Melrose og deretter til Scots College i Roma. Han tok deretter en doktorgrad i teologi og kirkerett ved det pavelige universitetet Gregoriana i Roma.

## Prestetjeneste
Han ble ordinert til prest for Saint Andrews og Edinburgh erkebispedømme 17. mars 1979, etter å ha blitt ordinert som diakon 12. februar 1973. Han har hatt følgende prestetjeneste:
* sogneprest i St. Mary's, Kirkcaldy (1979–1981)
* lærer ved presteseminaret St Mary's College, Blairs (1980–1986)
* assistent ved Department for Religious Education i Edinburgh, deretter generalvikar og leder samme sted (1987–1993)
* prest ved Our Lady and St Margaret's, Duns (1988–1989)
* prest ved Our Lady of the Waves', Dunbar (1990–1993)
* prest ved St John Vianney's, Gilmerton, Edinburgh (1993–1997)
I 1986-87 tilbrakte han et år i et monastisk liv i Ampleforth Abbey.

I årene 1998 til 2006 var han åndelig leder ved Scots College i Roma. Da han kom tilbake til Skottland var han rettsvikar for tribunalet ved Saint Andrews og Edinburgh erkebispedømme, samtidig som han også hadde prestetjeneste i North Berwick og Dunbar i East Lothian.

## Biskop
### Hjelpebiskop
Han ble 8. mai 2012 utnevnt av pave Benedikt XVI til hjelpebiskop og ble ordinert 9. juni samme år, på festdagen til Columba av Iona. Det var kardinal Keith Patrick O'Brien som var hovedkonsekrerene; medkonsekranter var den apostoliske nuntius i Storbritannia, Antonio Mennini, og erkebiskopen av Glasgow, Mario Joseph Conti. 

Da kardinal Keith Michael Patrick O'Brien trakk seg fra embetet i februar 2013 og erkebiskop Philip Tartaglia ble utnevnt til apostolisk administrator av erkebispedømmet, ble Robson utnevnt til erkebiskop Tartaglias representant i den daglige driften av erkebispedømmet.

### Biskop for Dunkeld
11. desember 2013 ble Robson utnevnt til biskop for Dunkeld bispedømme av  pave Frans. Han ble innsatt i St. Andreaskatedralen i Dundee 9. januar 2014.

I mars 2013 ble Robson utnevnt til en av tolv medlemmer av McLellan-kommisjonen, den eksterne undersøkelseskommisjonen som skal etterforske hvordan Den katolske kirke i Skottland håndterer overgrepsanklager. Denne kommisjonen skal avgi sin rapport sommeren 2015.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi, O.C.D. (1876–1948) *1920
* Kardinal William Godfrey (1889–1963) *1938
* Kardinal Gordon Joseph Gray (1910-1993) *1951
* Kardinal Keith Michael Patrick O'Brien (1938-2018) *1985
* Biskop *Stephen Robson* (1951-) *2013

## Referanser


## Eksterne lenker
* Omtale på bispedømmets nettsider
* Omtale på catholic-hierarchy.org